Yen

Yen merupakan unit mata wang yang digunakan secara rasmi di Jepun. Ia merupakan mata wang ketiga yang paling didagangkan selepas dolar Amerika Syarikat dan Euro. Mata wang ini turut digunakan sebagai suatu mata wang rizab selain dolar AS, euro dan paun sterling.

Yen diperkenalkan ketika Zaman Meiji sebagai suatu proses keseragaman mata wang menggantikan sistem wang yang rumit yang diperkenalkan pemerintah-pemerintah feudal sekitar Jepun sejak Zaman Edo. Akta Mata Wang Baru tahun 1871 menetapkan penggunaan sistem akaun perpuluhan untuk mata wang yen: (1, 圓), sen (1/100, 錢), dan rin (1/1000, 厘), dengan duit syiling yang dikilang dalam bentuk bulat, seperti di Barat. Unit yen ditetapkan pada nilai 0.8667 auns troy (26.956 g) perak dan kadar ini masih berkuat kuasa hingga kini.

Penamaan 
Meskipun para penutur bahasa Jepun menyebut mata wang ini sebagai "en", nama mata wang ini dieja sedemikian dengan huruf 'y' kerana mengikut sebutan zaman Edo yang dituliskan pelawat yang bertutur Inggeris serta mubaligh-mubaligh Krisitian Portugis, di mana fonem /je/ masih wujud dalam bahasa Jepun ketika itu sehingga ia berubah menjadi fonem /e/.

Perkataan 'yen' pada asalnya ditulis sama dengan perkataan 'yuan' daripada unit mata wang China iaitu yuan (). Kini, perkataan 'yen' ditulis dengan aksara yang diringkaskan iaitu 円.

Sejarah 
Kerajaan Meiji Jepun menerima suatu unit wang yang didasarkan kepada perak selepas penggunaan Dolar Sepanyol yang begitu meluas di sepanjang rantau Asia —yang turut didahulukan oleh kerajaan jajahan Hong Kong antara 1866 sehingga 1869— melalui suatu akta yang dikuatkuasakan pada 27 Jun 1871.

Unit sen dan rin dihentikan edarannya pada hujung 1953.

Duit-duit syiling dan kertas yang berada di peredaran adalah seperti berikut: duit syiling 1 yen, 5 yen, 10 yen, 50 yen, 100 yen, dan 500 yen. Duit kertas ialah 1000 yen, 2000 yen, 5000 yen dan 10000 yen.

Pada 21 Oktober 2011, rekod tertinggi Yen adalah pada 75.78 JPY terhadap 1 USD.

Rujukan

Pautan luar 

 Soalan yang kerap ditanya mengenai mata wang Jepun di Muzium Mata Wang Bank Jepun

Jepun
Mata wang